**Správa o činnosti ZR ZŠ Štrba za školský rok 2020/2021**

Svoju činnosť zahájilo ZR na základe novej voľby triednych dôverníkov 30.9.2020, ktorá prebehla verejným hlasovaním v rámci tried na triednych rodičovských združeniach:

1. roč. – Ivana Šerfelová

2. roč. – J. Pohlodová

3. roč. – G. Starigazdová

4. roč. – L. Michalková

5. A – A. Foľvarská

5. B – V. Rázgová

6. A – G. Starigazdová

6. B – M. Juhásová

7. roč. – J. Pekníková

8. roč. – Z. Simová

9. roč. – M. Čunderlík

V rámci stretnutia triednych dôverníkov prebehla voľba nových členov výboru ZRŠ. Prebehlo verejné hlasovanie a rodičia zvolili nový výbor, ktorý v školskom roku 2020/2021 pracoval od 30.9.2020 v tomto zložení:

* **Predseda**: Jana Pohlodová
* **Pokladníčka, resp. hospodárka:** Gabriela Starigazdová
* **Kontrolór**: Ivana Šerfelová

Rodičia jednohlasne vyslovili dôveru novozvolenému výboru.

V rámci protiepidemiologických opatrení sa celoškolské plenárne rodičovské združenie neuskutočnilo. Na triednych rodičovských združeniach , konaných 30.9.2020, bol všetkými zúčastnenými rodičmi schválený poplatok 8 € na žiaka.

Školský rok 2020/2021 bol vo všetkých oblastiach nášho života poznačený novodobou koronavírusovou pandémiou - našu školu nevynímajúc. Žiaci II. stupňa strávili väčšinu roka doma pri dištančnom vyučovaní. Tradičné podujatia ako karneval, Majster školy, Deň učiteľov, Deň detí sa počas roka nekonali. Výdavky boli pochopiteľne minimálne - z príspevkov v rodičovskom združení boli zakúpené písacie potreby pre prvákov, mikulášske balíčky, džúsiky a darčeky na zápis budúcich prvákov a koláče pre učiteľov ku Dňu učiteľov – podrobnejšie informácie viď Správa o hospodárení.

Veríme, že táto ťažká celospoločenská situácia sa tento školský rok upokojí a v druhom polroku budeme môcť podať pomocnú ruku pri organizovaní či financovaní školských podujatí, aby aj vedenie základnej školy, aj naše deti cítili ochotu nás, rodičov, pomôcť a zapojiť sa do akcií školy. S prianím pevného zdravia do ďalších dní

**Mgr. Jana Pohlodová**

Štrba 23.9.2021 Predsedníčka ZRRŠ pri ZŠ v Štrbe